Document ID: 31994D0741

Komisijas lēmums
(1994. gada 24. oktobris)
par anketām dalībvalstu ziņojumiem par dažu direktīvu īstenošanu atkritumu apsaimniekošanas jomā (Padomes Direktīvas 91/692/EEK īstenošana)
(94/741/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Direktīvu 91/692/EEK (1991. gada 23. decembris), ar ko standartizē un racionalizē ziņojumus par to, kā īsteno dažas direktīvas, kas attiecas uz vidi [1], un jo īpaši tās 5. un 6. pantu un VI pielikumu,
ņemot vērā Padomes Direktīvu 75/439/EEK (1975. gada 16. jūnijs) par atkritumeļļu apglabāšanu [2], kurā jaunākie grozījumi izdarīti ar Direktīvu 91/692/EEK,
ņemot vērā Padomes Direktīvu 75/442/EEK (1975. gada 15. jūlijs) par atkritumiem [3], kurā jaunākie grozījumi izdarīti ar Direktīvu 91/692/EEK,
ņemot vērā Padomes Direktīvu 86/278/EEK (1986. gada 12. jūnijs) par vides, jo īpaši augsnes, aizsardzību, lauksaimniecībā izmantojot notekūdeņu dūņas [4], kas grozīta ar Direktīvu 91/692/EEK,
tā kā Direktīvas 75/439/EEK 18. pants, Direktīvas 75/442/EEK 16. pants un Direktīvas 86/278/EEK 17. pants ir aizstāts ar Direktīvas 91/692/EEK 5. pantu, kurā noteikts, ka dalībvalstīm nozares ziņojumu veidā ir jāiesniedz Komisijai informācija par dažu Kopienas direktīvu īstenošanu;
tā kā šis ziņojums ir jāsagatavo, pamatojoties uz anketu vai veidlapu, ko izstrādājusi Komisija saskaņā ar Direktīvas 91/692/EEK 6. pantā noteikto procedūru;
tā kā pirmais nozares ziņojums attiecas uz laika posmu no 1995. gada līdz 1997. gadam ieskaitot;
tā kā šajā lēmumā paredzētie pasākumi ir saskaņā ar viedokli, ko paudusi ar minētās direktīvas 6. pantu izveidotā Komiteja,
IR PIEŅĒMUSI ŠO LĒMUMU.
1. pants
Pieņem šim lēmumam pievienotās anketas, kas attiecas uz Padomes Direktīvām 75/439/EEK, 75/442/EEK un 86/278/EEK.
2. pants
Dalībvalstis izmanto šīs anketas kā pamatu, sagatavojot nozares ziņojumus, kas tām jāiesniedz Komisijai, ievērojot Direktīvas 91/692/EEK 5. pantu.
3. pants
Šis lēmums ir adresēts dalībvalstīm.
Briselē, 1994. gada 24. oktobrī

Labels: 12
7
15
20